
ΕΓΚΥΚΛΙΟΣ Κ.Τ.2008 ΝΕΑ ΚΑΤΑΛΥΜΑΤΑ


ΕΛΛΗΝΙΚΗ ΔΗΜΟΚΡΑΤΙΑ



ΜΕ ΑΠΟΔΕΙΞΗ
ΟΡΓΑΝΙΣΜΟΣ ΕΡΓΑΤΙΚΗΣ ΕΣΤΙΑΣ

                                  Αθήνα         11  /10    /   2007                        

ΔΙΕΥΘΥΝΣΗ : Μετ/κής Μέριμνας                                           Αριθ. Πρωτ:  29220

ΤΜΗΜΑ : Φυσικής Αγωγής        

Ταχ. Δ/νση : Αγησιλάου 10 - 102 10 ΑΘΗΝΑ

Τηλέφωνο :    210/ 52.21.981                                                 

Fax :               210/  52.30.620                

ΘΕΜΑ :« Γνωστοποίηση όρων εφαρμογής  

                προγράμματος Κοινωνικού

                Τουρισμού, έτους  2008 για την ένταξη

                 νέων καταλυμάτων ».

     Σας γνωρίζουμε , ότι, το Διοικητικό Συμβούλιο του   Οργανισμού μας στην αριθμ. 44/09-10-07 συνεδρίασή  του  αποφάσισε   την  υλοποίηση του προγράμματος Κοινωνικού Τουρισμού   έτους 2008, ως εξής :

1.  ΔΙΑΡΚΕΙΑ   ΠΡΟΓΡΑΜΜΑΤΟΣ  ΕΤΟΥΣ   2008 :
     Η  διάρκεια  του  προγράμματος  ορίσθηκε από  9/1/2008  – 8/1/2009. 

       2.   ΣΥΜΒΑΣΕΙΣ :

     Οι εκπρόσωποι των τουριστικών καταλυμάτων, που  επιθυμούν να συμμετέχουν στο πρόγραμμα αυτό, θα πρέπει να προσέλθουν μέχρι τις  25/11/2007 στη Νομική Υπηρεσία του Οργανισμού μας  (Αγησιλάου 10– ΑΘΗΝΑ- 5ος όροφος- Γραφείο 506- τηλ.210/5286524–210/5220789) ή στις  Περιφερειακές  Υπηρεσίες του Οργανισμού μας (επισυνάπτεται σχετικός πίνακας  αυτών), προκειμένου να υπογράψουν σχετική σύμβαση, προσκομίζοντας  τα  αναφερόμενα  στην παράγραφο (3) της παρούσης δικαιολογητικά .

    Η έλλειψη οποιουδήποτε δικαιολογητικού καθιστά αδύνατη   την  υπογραφή  σύμβασης .

       Οι νέες συμβάσεις, που θα υπογραφούν εντός του 2007, θα έχουν τριετή  ισχύ και διάρκεια, από 9/1/2008 - 8/1/2011 με δικαίωμα ή διακοπής της συνεργασίας ή ανανέωσής της σε κάθε ετήσιο  πρόγραμμα κοινωνικού τουρισμού  .
       3. ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ ΓΙΑ ΤΗΝ ΥΠΟΓΡΑΦΗ  ΣΥΜΒΑΣΕΩΝ :

       ΤΑ  ΔΙΚΑΙΟΛΟΓΗΤΙΚΑ ΠΟΥ ΘΑ ΠΡΕΠΕΙ ΝΑ ΠΡΟΣΚΟΜΙΣΘΟΥΝ  ΥΠΟΧΡΕΩΤΙΚΑ  ΓΙΑ ΤΗΝ   ΥΠΟΓΡΑΦΗ ΤΩΝ  ΣΥΜΒΑΣΕΩΝ AΠΟ  ΟΛΕΣ ΤΙΣ ΤΟΥΡΙΣΤΙΚΕΣ  ΕΠΙΧΕΙΡΗΣΕΙΣ  ΑΝΕΞΑΡΤΗΤΩΣ   ΝΟΜΙΚΗΣ   ΜΟΡΦΗΣ     ΑΥΤΩΝ  ΕΙΝΑΙ  :

•        a) Φωτοαντίγραφο  του  Ειδικού  Σήματος  Λειτουργίας  αρμοδίως επικυρωμένο ,του οποίου τα δικαιολογητικά  θα είναι σε ισχύ  κατά την ημερομηνία κατάθεσης της αίτησης συμμετοχής στο πρόγραμμα . 

Δεν θα γίνονται δεκτές  αιτήσεις  συμμετοχής καταλυμάτων με Ειδικό Σήμα Λειτουργίας από το οποίο προκύπτει ,ότι έχει λήξει  κάποιο από τα πιστοποιητικά με περιορισμένη ισχύ ήτοι α) το πιστοποιητικό πυρασφάλειας,β) η Μελέτη  Περιβαλλοντικών Επιπτώσεων, όπου αυτή απαιτείται, και γ)η Βεβαίωση καλής λειτουργίας του αποχετευτικού συστήματος.

 ΕΠΙΣΗΜΑΙΝΕΤΑΙ, ότι   σύμφωνα την αριθμ 217/31-01-2007 εγκύκλιο του Ε.Ο.Τ. τα Ειδικά Σήματα Λειτουργίας, όλων των καταλυμάτων, που έχουν εκδοθεί πριν την έναρξη  ισχύος του Ν. 3498/2006, στα οποία αναγράφεται ημερομηνία λήξης  δικαιολογητικών, οι επιχειρήσεις ΥΠΟΧΡΕΟΥΝΤΑΙ  κατά την ημερομηνία  λήξης αυτών να υποβάλουν μόνο όσα εκ των πιστοποιητικών του άρθρου 34 δεν βρίσκονται σε ισχύ(ήτοι  το πιστοποιητικό πυρασφάλειας, η Μελέτη  Περιβαλλοντικών Επιπτώσεων, όπου αυτή απαιτείται, και τη Βεβαίωση καλής λειτουργίας του αποχετευτικού συστήματος του καταλύματος από τη Δ/νση Υγιεινής της οικείας Νομαρχιακής Αυτοδιοίκησης), προκειμένου να επανεκδοθεί  Ειδικό Σήμα Λειτουργίας. 

Σε περίπτωση λήξης ενός εκ των ανωτέρω  δικαιολογητικών κατά τη διάρκεια του προ-γράμματος  έτους 2008 ( από 9/1/2008 έως 8/1/2009) η επιχείρηση οφείλει να προβεί στις απαραίτητες ενέργειες  για την ανανέωσή του.   Σε αντίθετη περίπτωση δεν θα δέχεται κοινωνικούς τουρίστες, η δε  οικεία με τον Οργανισμό Εργατικής Εστίας  σύμβαση θα θεωρείται ως αυτοδικαίως λυθείσα  και δεν θα εξοφλούνται τα  Δ.Κ.Τ. της χρονικής περιόδου κατά την οποία  κάποιο από τα προαναφερθέντα δικαιολογητικά είχε λήξει.    

• ΦΩΤΟΑΝΤΙΓΡΑΦΟ ΑΔΕΙΑΣ ΕΣΤΙΑΤΟΡΙΟΥ, επικυρωμένο αρμοδίως,   και συμφωνητικό μίσθωσης στην περίπτωση που μισθώνεται  χώρος  (εντός της μονάδας)για χρήση εστιατορίου, όταν    υπογράφεται  σύμβαση  με  παροχή  ημιδιατροφής  .   

  Οποιαδήποτε μεταβολή ή διακοπή λειτουργίας του εστιατορίου  θα γνωστοποιείται στην Υπηρεσία μας άμεσα, προκειμένου να  υπογράφεται νέα τροποποιητική  σύμβαση -   ύστερα  από   σχετική απόφαση του Διοικητικού Συμβουλίου του Οργανισμού  μας - με παροχή  ή  μη  πρωϊνού  και  με  τις  αντίστοιχες  τιμές επιδότησης Οργανισμού Εργατικής Εστίας και συμμετοχής  δικαιούχου  -  κοινωνικού   τουρίστα.  

  • ΦΩΤΟΑΝΤΙΓΡΑΦΟ ΑΔΕΙΑΣ ΚΑΤΑΣΤΗΜΑΤΟΣ υγειονομικού ενδιαφέροντος (π.χ. κυλικείου

 ή μπαρ ) επικυρωμένο αρμοδίως, όταν υπογράφεται  σύμβαση  με  παροχή  πρωϊνού.
     Βεβαιώσεις (αντί των αδειών εστιατορίου  ή καταστήματος )  δεν  γίνονται   δεκτές.  

     ΣΤΗ  ΠΕΡΙΠΤΩΣΗ ΠΟΥ ΔΕΝ ΠΡΟΣΚΟΜΙΖΕΤΑΙ ΚΑΤΑ ΤΗΝ  ΥΠΟΓΡΑΦΗ ΤΗΣ ΣΥΜΒΑΣΗΣ  ΑΔΕΙΑ ΕΣΤΙΑΤΟΡΙΟΥ Ή  ΚΥΛΙΚΕΙΟΥ – ΜΠΑΡ  κ.λ.π.     Η   ΤΟΥΡΙΣΤΙΚΗ   ΜΟΝΑΔΑ   ΘΑ ΕΝΤΑΣΣΕΤΑΙ ΣΤΟ ΠΡΟΓΡΑΜΜΑ ΧΩΡΙΣ ΠΑΡΟΧΗ ΗΜΙΔΙΑΤΡΟΦΗΣ Ή ΠΡΩΪΝΟΥ ΚΑΙ ΜΕ ΤΙΣ ΤΙΜΕΣ ΕΠΙΔΟΤΗΣΗΣ  Ο.Ε.Ε.  ΚΑΙ  ΣΥΜΜΕΤΟΧΗΣ  ΚΟΙΝΩΝΙΚΟΥ ΤΟΥΡΙΣΤΑ, ΟΠΩΣ  ΕΧΟΥΝ  ΚΑΘΟΡΙΣΘΕΙ  ΑΠΟ  ΤΟ ΔΙΟΙΚΗΤΙΚΟ  ΣΥΜΒΟΥΛΙΟ  ΚΑΙ ΑΝΑΓΡΑΦΟΝΤΑΙ ΣΤΟΥΣ  ΠΙΝΑΚΕΣ ΠΟΥ  ΑΚΟΛΟΥΘΟΥΝ.

      ΣΗΜΕΙΩΝΕΤΑΙ ΟΤΙ ΤΟ ΕΣΤΙΑΤΟΡΙΟ  Ή Ο ΧΩΡΟΣ ΓΙΑ ΤΗΝ   ΠΑΡΟΧΗ ΤΟΥ ΠΡΩΪΝΟΥ ΘΑ ΛΕΙΤΟΥΡΓΕΙ ΥΠΟΧΡΕΩΤΙΚΑ ΕΝΤΟΣ ΤΗΣ  ΜΟΝΑΔΑΣ ΣΕ ΟΛΕΣ ΤΙΣ  ΠΕΡΙΠΤΏΣΕΙΣ  ΠΟΥ  ΥΠΟΓΡΑΦΕΤΑΙ ΣΥΜΒΑΣΗ   ΜΕ  ΠΑΡΟΧΗ  ΗΜΙΔΙΑΤΡΟΦΗΣ  Ή  ΠΑΡΟΧΗ  ΠΡΩΪΝΟΥ.    

       Τούτο  ορίζεται  και  στον  Κανονισμό   Σχέσεων  Ξενοδόχων και Πελατών αυτών που κυρώθηκε με το Νόμο  1652/86  ( που ισχύει και για τα ενοικ/να Δωμάτια  ),ως εξής :

      « Απαγορεύεται   εις  Ξενοδοχεία  άτινα   δεν  διαθέτουν  εντός αυτών εστιατόρια και  κυλικεία  να συνάπτουν   συμβόλαια   περί μισθώματος κλινών μετά πρωϊνού, ημιδιατροφής  ή   πλήρους   διατροφής ».

•Η ύπαρξη και λειτουργία πισίνας θα δηλώνεται  υποχρεωτικά στην σχετική αίτηση, για ένταξη στο πρόγραμμα και θα συνυποβάλλεται μ’ αυτή η ΚΑΤΑ ΝΟΜΟ ΑΔΕΙΑ   ΚΑΤΑΣΚΕΥΗΣ   ΚΑΙ  ΛΕΙΤΟΥΡΓΙΑΣ  ΑΥΤΗΣ.

• ΑΣΤΥΝΟΜΙΚΗ ΤΑΥΤΟΤΗΤΑ ΤΟΥ ΝΟΜΙΜΟΥ ΕΚΠΡΟΣΩΠΟΥ ΠΟΥ   ΥΠΟΓΡΑΦΕΙ ΤΗ ΣΥΜΒΑΣΗ  ΚΑΘΩΣ   ΚΑΙ  ΣΦΡΑΓΙΔΑ  ΤΗΣ  ΕΠΙΧΕΙΡΗΣΗΣ.  

   ΒΕΒΑΙΩΣΗ  ΑΠΟ  ΤΗΝ  ΑΡΜΟΔΙΑ ΟΙΚΟΝΟΜΙΚΗ  ΕΦΟΡΙΑ,  ΑΠΟ  ΤΗΝ  ΟΠΟΙΑ  ΘΑ ΠΡΟΚΥΠΤΕΙ   ΠΟΙΟΣ   ΕΧΕΙ  ΤΗΝ  ΕΚΜΕΤΑΛΛΕΥΣΗ  ΤΗΣ ΤΟΥΡΙΣΤΙΚΗΣ  ΜΟΝΑΔΑΣ.   

  •   ΕΝΤΥΠΗ  ΑΙΤΗΣΗ  υπογεγραμμένη  νομίμως ( επισυνάπτεται στην παρούσα εγκύκλιο και χορηγείται από τις Υπηρεσίες μας). 

   ΕΠΙΠΡΟΣΘΕΤΑ ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ ΓΙΑ ΤΗΝ ΥΠΟΓΡΑΦΗ ΤΩΝ ΣΥΜΒΑΣΕΩΝ ΑΝΑΛΟΓΑ ΜΕ ΤΗ ΝΟΜΙΚΗ  ΜΟΡΦΗ   ΤΩΝ    ΤΟΥΡΙΣΤΙΚΩΝ   ΕΠΙΧΕΙΡΗΣΕΩΝ:

   
    Αν η επιχείρηση λειτουργεί :

      Με   μορφή  Ο.Ε  ή   Ε.Ε       

      Καταστατικό Εταιρείας και Πιστοποιητικό από το Πρωτοδικείο περί τροποποιήσεως ή μη του καταστατικού και μη λύσεως της Εταιρείας . Αν έχει γίνει τροποποίηση  αντίγραφο όλων των τροποποιητικών πράξεων  νομίμως  επικυρωμένα.


           Με   μορφή   Ε.Π.Ε.

      Καταστατικό Εταιρείας  και  το Φ.Ε.Κ. στο οποίο δημοσιεύθηκε τούτο και Πιστοποιητικό  από το Πρωτοδικείο περί τροποποιήσεως  ή μη του καταστατικού και μη λύσεως της Εταιρείας.  

       Αν έχει γίνει τροποποίηση αντίγραφο όλων των τροποποιητικών  πράξεων  , νομίμως   επικυρωμένα.

         Με μορφή Α.Ε

        α)  Φ.Ε.Κ.  στο  οποίο  δημοσιεύθηκε  το  καταστατικό  της  Εταιρείας  και  τυχόν τροποποιήσεις   με τα αντίστοιχα Φ.Ε.Κ. β) Βεβαίωση  Νομαρχίας περί  τροποποιήσεως  ή  μη του  Καταστατικού  της Εταιρείας  και  μη  λύσεως  αυτής   γ) Φ.Ε.Κ.  δημοσίευσης  των μελών  του   Διοικητικού Συμβουλίου.  δ) Πρακτικό του Διοικητικού   Συμβουλίου της Εταιρείας  που  θα  εκδηλώνεται η βούληση του Νομικού Προσώπου για την κατάρτιση της  σχετικής σύμβασης και διορισμό του Εκπροσώπου της Εταιρείας που  θα υπογράφει τη σύμβαση  .    

   Σε   περίπτωση που τα παραπάνω δικαιολογητικά (για όλες τις περιπτώσεις) υποβάλλονται σε φωτοαντίγραφα   πρέπει να   είναι νόμιμα επικυρωμένα  ή  άλλως  να υποβάλλεται  Υπεύθυνη Δήλωση του άρθρου 8 του Ν. 1599/86  σε περίπτωση ,που δεν είναι  επικυρωμένα   κατά τα ανωτέρω . 

4.   ΚΑΤΗΓΟΡΙΕΣ  ΚΑΙ  ΜΟΡΦΗ  ΤΟΥΡΙΣΤΙΚΩΝ  ΜΟΝΑΔΩΝ  ΠΟΥ ΕΝΤΑΣΣΟΝΤΑΙ ΣΤΟ  ΠΡΟΓΡΑΜΜΑ 

     Στο  πρόγραμμα  κοινωνικού  τουρισμού  έτους  2008 του  Οργανισμού μας  γίνονται δεκτά τα  τουριστικά καταλύματα, που  ανήκουν στην  μορφή και στις   κατηγορίες, ως εξής :

α)ΞΕΝΟΔΟΧΕΙΑ ΚΑΙ ΞΕΝΟΔΟΧΕΙΑ ΤΥΠΟΥ ΕΠΙΠΛΩΜΕΝΩΝ  ΔΙΑΜΕΡΙΣΜΑΤΩΝ από πέντε           ΑΣΤΕΡΩΝ (5*) μέχρι και ενός ΑΣΤΕΡΟΣ (1*).

 β) ΕΝΟΙΚΙΑΖΟΜΕΝΑ ΔΙΑΜΕΡΙΣΜΑΤΑ - ΔΩΜΑΤΙΑ από  τεσσάρων (4) ΚΛΕΙΔΙΩΝ  μέχρι και δύο (2) ΚΛΕΙΔΙΩΝ  .

  Τα  Ενοικιαζόμενα Δωμάτια – Διαμερίσματα ενός (1*)  κλειδιού δεν  γίνονται  δεκτά. 
  γ) ΠΑΡΑΔΟΣΙΑΚΑ ΚΑΤΑΛΥΜΑΤΑ  Α΄ ΚΑΙ Β΄ ΤΑΞΗΣ (  αφού   εξαιρούνται της κατάταξης σε αστέρες ) 

δ) ΤΟΥΡΙΣΤΙΚΕΣ ΕΠΙΠΛΩΜΕΝΕΣ  ΚΑΤΟΙΚΙΕΣ – ΕΠΑΥΛΕΙΣ         και
ε) ΚΑΜΠΙΝΓΚ ανεξαρτήτως  κατηγορίας  και μόνο με  παροχή  ημιδιατροφής .

5)   ΕΙΔΙΚΟΤΕΡΟΙ ΟΡΟΙ ΕΦΑΡΜΟΓΗΣ ΠΡΟΓΡΑΜΜΑΤΟΣ :

 Οι συμβαλλόμενες επιχειρήσεις υποχρεούνται:

   -Να δέχονται κοινωνικούς τουρίστες (δικαιούχους του προγράμματος κοινωνικού τουρισμού)σε όλα τα τμήματα της μονάδας τους καθ’ όλο το διάστημα λειτουργίας τους 

που θα δηλώνεται στη σύμβαση, χωρίς να εξαιρούν κάποιο ενδιάμεσο χρονικό διάστημα και μέχρι του ορίου δυναμικότητας, όπως αυτή ορίζεται στο Ειδικό Σήμα λειτουργίας και στη σχετική σύμβαση.

      Τυχόν  μεταβολή  της  δυναμικότητας  των  κλινών  της  μονάδας θα γνωστοποιείται  αμέσως  στον  Οργανισμό  Εργατικής  Εστίας και θα προσκομίζεται το Ειδικό Σήμα λειτουργίας ,  από  το οποίο  θα  προκύπτει  η  μεταβολή,  προκειμένου  να  καταρτισθεί  νέα  τροποποιητική  ή  συμπληρωματική   σύμβαση.

   - Οι τουριστικές μονάδες με δυναμικότητα κλινών κάτω των εκατό (100)να διαθέτουν το 30% τουλάχιστον της συνολικής  δυναμικότητας των κλινών τους, κατά την περίοδο του καλοκαιριού και των εορτών, εφ’ όσον έχει προηγηθεί κράτηση από τους κοινωνικούς τουρίστες, σύμφωνα με τη  διαδικασία  και τον τρόπο που αναφέρουμε παρακάτω, καθορίζοντας και τη διάρκεια παραμονής τους,  χωρίς  μεσολάβηση   του   Οργανισμού  Εργατικής  Εστίας.

      Αντίθετα  οι  τουριστικές  μονάδες  με δυναμικότητα κλινών άνω των εκατό ( 100 ) να διαθέτουν το 40% της συνολικής δυναμικότητας των κλινών τους .  

· Να διαθέτουν δωμάτια μονόκλινα, δίκλινα, τρίκλινα και  τέταρτη κλίνη θα προστίθεται μόνο στην περίπτωση που θα δηλώνεται με Υπεύθυνη Δήλωση του Ν1599/86 από τους  Κοινωνικούς Τουρίστες, ότι επιθυμούν να τους διατεθεί,   επειδή έχουν ανήλικα  παιδιά. 

· Να διαθέτουν δωμάτια με κεντρική θέρμανση(εφόσον λειτουργούν  καθόλη  τη διάρκεια του έτους ) , με  ιδιωτικό λουτρό και σε καμία περίπτωση προβληματικά

       ( υπόγεια,  εσωτερικά, χωρίς επαρκή φωτισμό ή αερισμό κ.λ.π. ) .  

·  Να  μην  προβαίνουν  σε  ενοικίαση  του χώρου  του  σαλονιού  διαμερίσματος σε  κοινωνικούς  τουρίστες,  καθώς  και  σε  ενοικίαση  διαμερισμάτων  των  ξενοδοχείων,

 των επιπλωμένων διαμερισμάτων και των ενοικιαζομένων επιπλωμένων διαμερισμάτων  κατά  δωμάτιο.

      Η δαπάνη για τη χρήση  ηλεκτρικών συσκευών (εντός  των  δωματίων ή διαμερισμάτων): κουζίνας, ψυγείου, καθώς  και για τη χρήση του κλιματισμού – κλιματιστικού  δεν  επιβαρύνει τον  κοινωνικό τουρίστα και τον Οργανισμό  Εργατικής  Εστίας  για όλα τα τουριστικά καταλύματα  ανεξαρτήτως  αν τα δηλώσει ο επιχειρηματίας, ο οποίος υποχρεούται άνευ  αποζημιώσεως ή αμοιβής να  προσφέρει στους δικαιούχους  

του Οργανισμού - κοινωνικούς τουρίστες όλες τις προς τρίτους παρεχόμενες – κατά τις σχετικές διατάξεις – παροχές.  

·   Να παρέχουν στους κοινωνικούς τουρίστες, εφ’ όσον συμμετέχουν με ημιδιατροφή, πρωϊνό και γεύμα ή δείπνο  και η σύνθεση του πρωϊνού και του γεύματος θα είναι αυτή που καθορίζεται με την σχετικές  διατάξεις  και περιλαμβάνει   αναλυτικά :

                                                            ΠΡΩΪΝΟ

· Τσάϊ  ή καφές ή  σοκολάτα  με  γάλα  σε επαρκή ποσότητα ,κατά επιθυμία του  δικαιούχου 

· Μαρμελάδα σε επαρκή ποσότητα ή μέλι  40 γραμ. Στα ξενοδοχεία 4* αστέρων  και

              5* αστέρων  προσφέρονται  υποχρεωτικά  και  τα δύο.

· Βούτυρο  20  γραμ

· Άρτος ή φρυγανιά ή αρτοσκευάσματα

· Ζάχαρη  σε  επαρκή  ποσότητα
· Κέϊκ  50 γρ. ή κρουασάν

· Φρούτο ή  χυμός φρούτου  ή  κομπόστα  κατά επιθυμία του  δικαιούχου
ΓΕΥΜΑ ή ΔΕΙΠΝΟ

· Κουβέρ,  ψωμί  με  βούτυρο

· Ζυμαρικά  ή πιλάφι με κιμά με βούτυρο και παρμεζάνα  ή  τυρόπιττα ή βολοβάν ή γεμιστά ή παστίτσιο ή  μουσακά  


          Αυτά  μπορούν  να  αντικατασταθούν  τρεις  φορές  την  εβδομάδα  με  σούπα.

· Κρέας ή ψάρι ή πουλερικά γαρνιρισμένα (εντράδα ή σχάρας)

· Σαλάτα  εποχής

· Φρούτο  ή  γλυκό  ή  παγωτό

   Οι τιμές επιδότησης  του  Οργανισμού  και  συμμετοχής  του  Κοινωνικού Τουρίστα ανάλογα   με  την  κατηγορία  του  καταλύματος, την περίοδο, τις  παρεχόμενες  υπηρεσίες  , που  θα  ισχύσουν  για  το  πρόγραμμα  έτους  2008   έχουν  αναλυτικά  ως  εξής  :

ΠΙΝΑΚΑΣ  ΤΙΜΩΝ

ΕΠΙΔΟΤΗΣΗΣ ΟΡΓΑΝΙΣΜΟΥ ΕΡΓΑΤΙΚΗΣ ΕΣΤΙΑΣ ΑΠΟ   9/1/08 – 8/1/09

(  κατ΄ άτομο  την  ημέρα  ) ΓΙΑ    ΤΑ    ΚΑΤΑΛΥΜΑΤΑ    ΟΛΗΣ   ΤΗΣ    ΧΩΡΑΣ
     ΜΟΡΦΗ                         ΜΕ   ΗΜΙΔ/ΦΗ                 ΜΕ  ΠΡΩΪΝΟ                     ΧΩΡΙΣ        
  ΚΑΤΑΛΥΜΑΤΟΣ      (   πρωϊνό  και  γεύμα )             ΜΟΝΟ                             ΠΡΩΪΝΟ

                                               ή  δείπνο  )

 Ξενοδοχεία  και                27,30  ευρώ                 14,70  ευρώ                  13,60 ευρώ           

  Επιπλ.  Διαμ/τα                

5 αστέρων  ( *****) 

     ΜΟΡΦΗ                         ΜΕ   ΗΜΙΔ/ΦΗ                 ΜΕ  ΠΡΩΪΝΟ                     ΧΩΡΙΣ        
  ΚΑΤΑΛΥΜΑΤΟΣ          ( πρωϊνό  και  γεύμα )               ΜΟΝΟ                        ΠΡΩΪΝΟ

                                              ( ή  δείπνο  )

	Ξενοδοχεία  και

  Επιπλ. Διαμ/τα                 

 4   αστέρων  (****)              
	22,40  ευρώ                 
	13,80 ευρώ                    
	12,60  ευρώ

	Ξενοδοχεία  και        

Επιπλ.Διαμ/τα                  

 3  αστέρων  ( ***)  
	 17,40  ευρώ                  
	13,40 ευρώ                  
	11,20   ευρώ     

	Ξενοδοχεία  και

Επιπλ. Διαμ/τα                   

 2  αστέρων  ( **)    

	15,80  ευρώ                  
	12,80   ευρώ                
	10,10  ευρώ

	Ξενοδοχεία  και   

Επιπλ. Διαμ/τα                   

 1  αστέρος  ( *)          
	13,20  ευρώ                  
	11,35   ευρώ                   
	8,80  ευρώ


· ΕΝΟΙΚΙΑΖΟΜΕΝΑ  ΕΠΙΠΛΩΜΕΝΑ  ΔΙΑΜΕΡΙΣΜΑΤΑ  

ΚΑΤΗΓΟΡΙΑ               ΜΕ  ΗΜΙΔΙΑΤΡΟΦΗ         ΜΕ  ΠΡΩΪΝΟ          ΧΩΡΙΣ   ΠΡΩΪΝΟ      

                                                                                             ΜΟΝΟ                                                       

 3 & 4  κλειδιών              16,50    ευρώ                 12,20   ευρώ            10,25    ευρώ              

       2  κλειδιών              14,70     ευρώ                11,50    ευρώ             9,75    ευρώ

· ΕΝΟΙΚΙΑΖΟΜΕΝΑ    ΔΩΜΑΤΙΑ    

ΚΑΤΗΓΟΡΙΑ               ΜΕ  ΗΜΙΔΙΑΤΡΟΦΗ         ΜΕ  ΠΡΩΪΝΟ          ΧΩΡΙΣ   ΠΡΩΪΝΟ      

                                                                                  ΜΟΝΟ

-----------------------------------------------------------------------------------------------                                                       
3 & 4  κλειδιών              15,80    ευρώ                    11,70    ευρώ           10,10    ευρώ             

      2   κλειδιών             14,30    ευρώ                     11,20    ευρώ            9,60     ευρώ

· ΠΑΡΑΔΟΣΙΑΚΑ  ΚΑΤΑΛΥΜΑΤΑ     

                                     ΜΕ  ΗΜΙΔΙΑΤΡΟΦΗ         ΜΕ  ΠΡΩΪΝΟ          ΧΩΡΙΣ   ΠΡΩΪΝΟ      

                                   ( πρωϊνό  και  γεύμα )           ΜΟΝΟ                           

                                               ή  δείπνο                                                                                                                         

-----------------------------------------------------------------------------------------------

      Α΄   τάξης                 22,40   ευρώ                      13,80   ευρώ            12,60    ευρώ                    

      Β΄   τάξης                 16,30    ευρώ                     13,40    ευρώ            11,20    ευρώ    

· ΤΟΥΡΙΣΤΙΚΕΣ    ΕΠΙΠΛΩΜΕΝΕΣ   ΚΑΤΟΙΚΙΕΣ  -    ΕΠΑΥΛΕΙΣ  
                                     ΜΕ  ΗΜΙΔΙΑΤΡΟΦΗ         ΜΕ  ΠΡΩΪΝΟ          ΧΩΡΙΣ   ΠΡΩΪΝΟ      

                                   ( πρωϊνό  και  γεύμα            ΜΟΝΟ

                                                       ή δείπνο)                                     

                                         15,80  ευρώ                11,70  ευρώ               10,10   ευρώ   

· ΚΑΜΠΙΝΓΚ
                              ΜΕ   ΗΜΙΔΙΑΤΡΟΦΗ                                                                

     α) Με ιδιόκτητη σκηνή                            12,75  ευρώ

           ή τροχόσπιτο

     β) Με ενοικίαση σκηνής                         13,40   ευρώ

    γ) Σε οικίσκο με κοιν. W.C                        13,80   ευρώ   

     δ) Σε οικίσκο με ιδιωτ. W.C                      14,30   ευρώ   
     
Για την  επιβεβαίωση  του  τρόπου  παραμονής  των  δικαιούχων  στα  κάμπινγκ  (δηλ.  με  ιδιόκτητη  σκηνή,  ενοικίαση  σκηνής,  ή  οικίσκο ) θα  προσκομίζεται  από  τον  δικαιούχο  Υπεύθυνη  Δήλωση  του  Ν. 1599/86,  που  θα  επισυνάπτεται  από  τον   εκπρόσωπο     του  κάμπινγκ  στα  υποβαλλόμενα  Δ.Κ.Τ.  προς  εξόφληση ,  έτσι  ώστε  να  καταβάλλεται  το  ποσό  επιδότησης  από  τον  Οργανισμό  που  αντιστοιχεί  στην  κάθε  περίπτωση. 

Σε αντίθετη περίπτωση μη προσκόμισης της   Υπεύθυνης  Δήλωσης του κοινωνικού τουρίστα  ο Οργανισμός θα  καταβάλλει  το  κατώτατο  ποσό  επιδότησης  και  συμμετοχής,  που  αντιστοιχεί  στην  παραμονή   με  ιδιόκτητη  σκηνή.                                   
     Διευκρινίζεται  ότι  οι  ανωτέρω  τιμές επιδότησης   ισχύουν  για  όλη   τη  διάρκεια  του προγράμματος  έτους  2008,  χωρίς  να  επηρεάζονται  από  τυχόν  μεταβολές  των οικονομικών  και    λοιπών  συνθηκών.

 Στις τιμές επιδότησης    συμπεριλαμβάνονται ο  Φ.Π.Α.,  ο  Δημοτκός Φόρος  καθώς   και   όλες  οι   νόμιμες επιβαρύνσεις  υπέρ  τρίτων   ( ΜΤΠΥ  3%,     χαρτόσημο   και   ΟΓΑ   χαρτοσήμου  επί  του  ΜΤΠΥ    2,40 % ).  

       
Επίσης   θα  γίνεται  παρακράτηση  της προκαταβολής  του  αναλογούντος  φόρου  εισοδήματος  επί  της  καθαρής   αξίας  του   τιμολογίου  (  δηλ.  επί του  ποσού  που  απομένει  μετά  την  αφαίρεση   του   Φ.Π.Α.   και   των   νομίμων  επιβαρύνσεων ).

      
Για  την   παρακράτηση  αυτή   θα  χορηγείται   βεβαίωση  από  την  αρμόδια  Υπηρεσία του    Οργανισμού  Εργατικής  Εστίας,  η  οποία  θα  χρησιμοποιηθεί  από   τον  αντισυμβαλλόμενο   κατά   την  υποβολή  της  φορολογικής   του   Δήλωσης.  

       Με  την  κατά  τα  ανωτέρω  καταβολή  της  επιδότησης  από  τον  Ο.Ε.Ε.  για  κάθε  δικαιούχο  εξαντλείται  κάθε  υποχρέωση  του  Ο.Ε.Ε.  έναντι  του  επιχειρηματία, 

αλλά  και  του  δικαιούχου  -  κοινωνικού  τουρίστα.                                                                         

ΠΙΝΑΚΑΣ  ΗΜΕΡΗΣΙΑΣ  ΣΥΜΜΕΤΟΧΗΣ  ΚΟΙΝΩΝΙΚΟΥ  ΤΟΥΡΙΣΤΑ (κατ΄άτομο)

ΓΙΑ   ΤΗ   ΧΡΟΝΙΚΗ  ΠΕΡΙΟΔΟ ΤΟΥ  ΠΡΟΓΡΑΜΜΑΤΟΣ  

από    9/1/08  -   30/6/08 και από  1/9/2008- 22/12/2008

   ΜΟΡΦΗ                             ΜΕ   ΗΜΙΔ/ΦΗ                  ΜΕ  ΠΡΩΪΝΟ                ΧΩΡΙΣ        

ΚΑΤΑΛΥΜΑΤΟΣ           (   πρωϊνό  και  γεύμα )           ΜΟΝΟ                         ΠΡΩΪΝΟ

                                                ή  δείπνο  )

  Ξενοδοχεία   και                    8,40  ευρώ                    3,00  ευρώ                 1,65  ευρώ           

    Επιπλ. Διαμ/τα  

 5  αστέρων ( *****)

    ΜΟΡΦΗ                             ΜΕ   ΗΜΙΔ/ΦΗ                  ΜΕ  ΠΡΩΪΝΟ                ΧΩΡΙΣ        

ΚΑΤΑΛΥΜΑΤΟΣ           (   πρωϊνό  και  γεύμα )           ΜΟΝΟ                         ΠΡΩΪΝΟ

                                                ή  δείπνο  )

Ξενοδοχεία   και                      4,35  ευρώ                     1,65  ευρώ                1,35 ευρώ

  Επιπλ. Διαμ/τα                 

  4   αστέρων  (****)
                                                                       
Ξενοδοχεία  και                       3,60  ευρώ                     1,20  ευρώ               1,05    ευρώ     

 Επιπλ.  Διαμ/τα                  

 3  αστέρων  ( ***)  


Ξενοδοχεία  και                       2,95  ευρώ                       0,95   ευρώ               0,85 ευρώ

 Επιπλ.Διαμ/τα                   

2  αστέρων  (**)
               

Ξενοδοχεία  και                       2,75  ευρώ                    0,80   ευρώ                0,65   ευρώ

 Επιπλ.Διαμ/τα                   

1  αστέρος (*)
               

· ΕΝΟΙΚΙΑΖΟΜΕΝΑ   ΕΠΙΠΛΩΜΕΝΑ  ΔΙΑΜΕΡΙΣΜΑΤΑ  - 

·   ΕΝΟΙΚΙΑΖΟΜΕΝΑ     ΔΩΜΑΤΙΑ

    ΚΑΤΗΓΟΡΙΑ               ΜΕ  ΗΜΙΔΙΑΤΡΟΦΗ         ΜΕ  ΠΡΩΪΝΟ          ΧΩΡΙΣ   ΠΡΩΪΝΟ      

                                      ( πρωϊνό  και γεύμα              ΜΟΝΟ     

                                           ή  δείπνο )                                                 

----------------------------------------------------------------------------------------------                              
   3 & 4  κλειδιών                2,95    ευρώ                      0,85    ευρώ             -------             

         2   κλειδιών               2,85    ευρώ                      0,75    ευρώ               -------

------------------------------------------------------------------------------------------------------------------------

· ΠΑΡΑΔΟΣΙΑΚΑ  ΚΑΤΑΛΥΜΑΤΑ  

   ΚΑΤΗΓΟΡΙΑ               ΜΕ  ΗΜΙΔΙΑΤΡΟΦΗ         ΜΕ  ΠΡΩΪΝΟ          ΧΩΡΙΣ   ΠΡΩΪΝΟ      

                                     ( πρωϊνό  και γεύμα              ΜΟΝΟ     

                                          ή  δείπνο )                                                 

--------------------------------------------------------------------------------------------------                              
    Α΄   τάξης                     4,35   ευρώ                       1,65   ευρώ              1,35    ευρώ                    

    Β΄   τάξης                     3,55    ευρώ                      1,20    ευρώ             1,05    ευρώ    

------------------------------------------------------------------------------------------------------------------------  

· ΤΟΥΡΙΣΤΙΚΕΣ  ΕΠΙΠΛΩΜΕΝΕΣ    ΚΑΤΟΙΚΙΕΣ  -   ΕΠΑΥΛΕΙΣ

                        ΜΕ  ΗΜΙΔΙΑΤΡΟΦΗ                    ΜΕ  ΠΡΩΪΝΟ          ΧΩΡΙΣ   ΠΡΩΪΝΟ      

                       (  πρωϊνό  και γεύμα                        ΜΟΝΟ     


                                   ή  δείπνο )                                                 

----------------------------------------------------------------------------------------------------------------------

                                   2,95  ευρώ                            0,85  ευρώ                  -----------
· ΚΑΜΠΙΝΓΚ
                              ΜΕ   ΗΜΙΔΙΑΤΡΟΦΗ
    α) Με ιδιόκτητη σκηνή                                  0,80     ευρώ

         ή τροχόσπιτο
             

   β) Με ενοικίαση σκηνής                               1,20     ευρώ

   γ) Σε οικίσκο με κοιν. W.C                            1,35     ευρώ   
   δ) Σε οικίσκο με ιδιωτ. W.C                           1,60     ευρώ

ΠΙΝΑΚΑΣ  ΗΜΕΡΗΣΙΑΣ  ΣΥΜΜΕΤΟΧΗΣ  ΚΟΙΝΩΝΙΚΟΥ ΤΟΥΡΙΣΤΑ

ΓΙΑ   ΤΗ   ΧΡΟΝΙΚΗ  ΠΕΡΙΟΔΟ

ΤΟΥ  ΠΡΟΓΡΑΜΜΑΤΟΣ  από   1/7/08  -   31/8/08 ,

23/12/2008 – 8/1/2009 και   Μ. ΔΕΥΤΕΡΑ – ΤΡΙΤΗ ΤΟΥ ΠΑΣΧΑ

   ΜΟΡΦΗ                             ΜΕ   ΗΜΙΔ/ΦΗ                  ΜΕ  ΠΡΩΪΝΟ              ΧΩΡΙΣ        

ΚΑΤΑΛΥΜΑΤΟΣ           (   πρωϊνό  και  γεύμα )                ΜΟΝΟ                  ΠΡΩΪΝΟ

                                                ή  δείπνο  )

 Ξενοδοχεία   και                    24,60 ευρώ                   15,40  ευρώ            13,05  ευρώ            

    Επιπλ. Διαμ/τα  

5  αστέρων ( *****)

Ξενοδοχεία   και                    15,05  ευρώ                   10,45  ευρώ             9,95   ευρώ

  Επιπλ. Διαμ/τα                 

4   αστέρων  (****)
                                                                       

Ξενοδοχεία  και                      12,20 ευρώ                    8,10  ευρώ              7,90    ευρώ

Επιπλ. Διαμ/τα                  

 3  αστέρων  ( ***)  


Ξενοδοχεία  και                      10,55  ευρώ                   7,20   ευρώ            6,95   ευρώ

 Επιπλ.Διαμ/τα                   

 2  αστέρων  ( **)
               

Ξενοδοχεία  και                     9,30  ευρώ                     6,05   ευρώ                5,85    ευρώ 

 Επιπλ.Διαμ/τα                   

 1  αστέρος  ( *)
· ΕΝΟΙΚΙΑΖΟΜΕΝΑ   ΕΠΙΠΛΩΜΕΝΑ  ΔΙΑΜΕΡΙΣΜΑΤΑ

·  ΕΝΟΙΚΙΑΖΟΜΕΝΑ     ΔΩΜΑΤΙΑ    

    ΚΑΤΗΓΟΡΙΑ               ΜΕ  ΗΜΙΔΙΑΤΡΟΦΗ         ΜΕ  ΠΡΩΪΝΟ          ΧΩΡΙΣ   ΠΡΩΪΝΟ      

                                      ( πρωϊνό  και γεύμα              ΜΟΝΟ     

                                           ή  δείπνο )                                                 

-----------------------------------------------------------------------------------------------
                              
   3 & 4  κλειδιών               8,50    ευρώ                    4,95    ευρώ            3,50 ευρώ             

         2   κλειδιών              7,80    ευρώ                    4,20    ευρώ            3,00 ευρώ

------------------------------------------------------------------------------------------------------------------------

· ΠΑΡΑΔΟΣΙΑΚΑ  ΚΑΤΑΛΥΜΑΤΑ  

   ΚΑΤΗΓΟΡΙΑ               ΜΕ  ΗΜΙΔΙΑΤΡΟΦΗ         ΜΕ  ΠΡΩΪΝΟ          ΧΩΡΙΣ   ΠΡΩΪΝΟ      

                                     ( πρωϊνό  και γεύμα              ΜΟΝΟ     

                                          ή  δείπνο)                                                 

--------------------------------------------------------------------------------------------------                              
    Α΄   τάξης                     15,05   ευρώ                       10,45   ευρώ           9,95    ευρώ                    

    Β΄   τάξης                      12,20    ευρώ                       8,10    ευρώ            7,90    ευρώ    

-------------------------------------------------------------------------------------------------------------------------  

·   ΤΟΥΡΙΣΤΙΚΕΣ  ΕΠΙΠΛΩΜΕΝΕΣ    ΚΑΤΟΙΚΙΕΣ  -   ΕΠΑΥΛΕΙΣ

                   ΜΕ  ΗΜΙΔΙΑΤΡΟΦΗ                        ΜΕ  ΠΡΩΪΝΟ               ΧΩΡΙΣ   ΠΡΩΪΝΟ      

       (πρωϊνό  και γεύμα ή δείπνο)                        ΜΟΝΟ     

------------------------------------------------------------------------------------------------------------------------

                         8,50  ευρώ                                        4,95  ευρώ               3,50 ευρώ     

----------------------------------------------------------------------------------------------

        

· ΚΑΜΠΙΝΓΚ


                              


ΜΕ   ΗΜΙΔΙΑΤΡΟΦΗ
    α) Με ιδιόκτητη σκηνή                                 1,80     ευρώ

         ή τροχόσπιτο
                                        

   β) Με ενοικίαση σκηνής                                2,05     ευρώ

   γ) Σε οικίσκο με κοιν. W.C                              2,60     ευρώ   

   δ) Σε οικίσκο με ιδιωτ. W.C                            3,10     ευρώ

------------------------------------------------------------------------------------------------------------------------

  Τα προαναφερόμενα ποσά συμμετοχής θα εισπράττει ο επιχειρηματίας από τους   κοινωνικούς τουρίστες, οι οποίοι υποχρεούνται να εξοφλούν  τις  υποχρεώσεις τους κατά την ημέρα  αναχώρησής  τους χωρίς καμιά ευθύνη ή ανάμειξη του  Οργανισμού Εργατικής Εστίας.  

 Η ΚΡΑΤΗΣΗ ΔΩΜΑΤΙΟΥ ΣΤΟ ΚΑΘΕ ΚΑΤΑΛΥΜΑ ΕΠΙΛΟΓΗΣ  ΤΟΥ ΔΙΚΑΙΟΥΧΟΥ – ΚΑΤΟΧΟΥ Δ.Κ.Τ.  ΘΑ ΓΙΝΕΤΑΙ ΥΠΟΧΡΕΩΤΙΚΑ ΚΑΙ    ΜΟΝΟ ΜΕ ΑΠΟΣΤΟΛΗ ΠΡΟΚΑΤΑΒΟΛΗΣ ΑΠ’ ΑΥΤΟΝ ΜΕΣΩ ΤΡΑΠΕΖΗΣ    Ή  ΕΛ.ΤΑ  Ή  ΚΑΙ  ΜΕ  ΑΠΟΔΕΙΞΗ  ΠΟΥ  ΘΑ  ΔΙΝΕΤΑΙ  ΣΤΟ  ΔΙΚΑΙΟΥΧΟ 

   ΑΠΟ ΤΟΝ ΕΚΠΡΟΣΩΠΟ ΤΟΥ ΚΑΤΑΛΥΜΑΤΟΣ ΣΤΗΝ ΠΕΡΙΠΤΩΣΗ ΠΟΥ  ΓΙΝΕΤΑΙ  ΑΠΕΥΘΕΙΑΣ  ΣΥΝΕΝΝΟΗΣΗ. 

    Η  προκαταβολή,  που  θα  αποστέλλουν  οι  δικαιούχοι -  κοινωνικοί  τουρίστες για να κάνουν κράτηση στο τουριστικό κατάλυμα, έχει ως εξής:α) με παροχή  ημιδιατροφής  35,00  €  κατ’ άτομο, β)  με παροχή  πρωϊνού  29,00 € κατ’ άτομο,   γ) χωρίς  παροχή  πρωϊνού - μόνο με διανυκτέρευση 20,00€  κατ’ άτομο και δ) για  τα  κάμπινγκς   15,00   €    κατ’ άτομο.
    Τα ως άνω ποσά  θα  συμψηφίζονται  ή  θα  επιστρέφονται  σε  περίπτωση  μικρότερης  συμμετοχής του κοινωνικού τουρίστα. 

Σε περίπτωση που το συνολικό ποσό , που προκύπτει από την άθροιση του ποσού της επιδότησης και του ποσού της συμμετοχής του κοινωνικού τουρίστα, υπερβαίνει το αναγραφόμενο ποσό στην Υπεύθυνη Δήλωση Τιμών του καταλύματος τη συγκεκριμένη περίοδο διαμονής, τότε το επι πλέον ποσό θα αφαιρείται από το ποσό συμμετοχής του κοινωνικού τουρίστα. 

 Ειδικότερα σε  περίπτωση  ακύρωσης κράτησης  θα επιστρέφεται στον δικαιούχο το ποσό της προκαταβολής, που έστειλε στο κατάλυμα, εφ’ όσον αυτή έχει προηγηθεί 21 ημέρες πριν από την ημερομηνία άφιξής του, όπως άλλωστε προβλέπει και ο Κανονισμός σχέσεων  ξενοδόχων  και  πελατών  αυτών.

    Σε περίπτωση που ο δικαιούχος μεταβάλλει γνώμη με την άφιξή του στο  κατάλυμα θα παρακρατείται ολόκληρο το ποσό της προκαταβολής, όταν πρόκειται  για  μεμονωμένο  άτομο,  και  στο  ήμισυ  όταν  πρόκειται  για  οικογένεια,  ενώ δεν θα  παρακρατείται το Δελτίο Κοινωνικού Τουρισμού και θα  παραδίδεται  στον  δικαιούχο,  χωρίς  να  συμπληρωθεί.

    Με την άφιξη του κοινωνικού τουρίστα στο τουριστικό κατάλυμα επιλογής του ο εκπρόσωπος αυτού υποχρεούται να γνωστοποιεί την  άφιξή του  με  fax  εντός  είκοσι τεσσάρων (24) ωρών στην  Υπηρεσία  του  Οργανισμού Εργατικής  Εστίας   της  Περιφέρειας, που  ανήκει και έχει την  έδρα  της  η  τουριστική  μονάδα

( π. χ. στην Υπηρεσία μας στη Σύρο για τις τουριστικές  μονάδες  Ν.  Κυκλάδων  κ.λ.π. ).

       Η  ΑΝΑΓΓΕΛΙΑ  ΑΦΙΞΗΣ  ΘΑ  ΦΕΡΕΙ  ΤΟΝ  ΤΙΤΛΟ  ΤΟΥ  ΚΑΤΑΛΥΜΑΤΟΣ, ΤΑ  ΣΤΟΙΧΕΙΑ  ΤΟΥ  Δ.Κ.Τ. (ΔΗΛ : ΟΝΟΜ/ΜΟ  ΚΟΙΝ.  ΤΟΥΡΙΣΤΑ -  ΑΥΞΟΝΤΑ    ΑΡΙΘΜΟ  ΔΕΛΤΙΟΥ  ΚΟΙΝΩΝΙΚΟΥ  

TΟΥΡΙΣΜΟΥ,  ΔΙΑΣΤΗΜΑ  ΠΑΡΑΜΟΝΗΣ ΚΑΙ  ΘΑ  ΥΠΟΓΡΑΦΕΤΑΙ  ΑΠΟ ΤΟΝ  ΚΟΙΝΩΝΙΚΟ  ΤΟΥΡΙΣΤΑ  ΚΑΙ  ΑΠΟ ΤΟΝ  ΕΚΠΡΟΣΩΠΟ  ΤΗΣ  ΕΠΙΧΕΙΡΗΣΗΣ.

      Επισημαίνεται, ότι  χωρίς  την  αναγγελία  άφιξης  προς  την  αρμόδια  Υπηρεσία  δεν  θα  καταβάλλεται   καμμία  δαπάνη  από  πλευράς  Ο.Ε.Ε.

· ΤΟ   Δ.Κ.Τ.  ΘΑ  ΧΟΡΗΓΕΙΤΑΙ   ΣΤΟΝ   ΔΙΚΑΙΟΥΧΟ   ΑΠΟ  ΤΟΝ ΟΡΓΑΝΙΣΜΟ   ΕΡΓΑΤΙΚΗΣ    ΕΣΤΙΑΣ  .

 *    Απαγορεύεται  η  κράτηση  δωματίου  μέσω  άλλων  επιχειρήσεων, Γραφείων  τουρισμού   κ.λ.π. Η  ΚΡΑΤΗΣΗ ΘΑ ΓΙΝΕΤΑΙ  ΑΠΟ  ΤΟΝ ΙΔΙΟ ΤΟΝ  ΚΟΙΝΩΝΙΚΟ ΤΟΥΡΙΣΤΑ
       Στην  περίπτωση  που  ο  κοινωνικός  τουρίστας  πραγματοποιήσει παραμονή μιας ή δύο διανυκτερεύσεων και διαφωνήσει ως προς την ποιότητα των παρεχομένων  υπηρεσιών  και  αναχωρήσει,  ο  ιδιοκτήτης  του  καταλύματος  υποχρεούται  να του 

επιστρέψει το δελτίο κοινωνικού τουρισμού και να παρακρατήσει την προκαταβολή, ο δε κοινωνικός τουρίστας θα  καταβάλει επιπλέον το ποσό, που αναλογεί στην επιδότηση Οργανισμού Εργατικής Εστίας και συμμετοχής του για τις ισάριθμες  μέρες  παραμονής.

    Παιδί  ή  παιδιά  από  ενός  έτους  μέχρι  και   5  ετών  που  δεν  λαμβάνουν  δελτίο  Κοινωνικού  Τουρισμού  (δεν επιδοτούνται) και που μένουν στο ίδιο δωμάτιο με τους γονείς τους   χωρίς να προστίθεται  επί  πλέον  κλίνη,  θα καταβάλουν  το  ήμισυ   του ποσού   της  ημερήσιας  συμμετοχής  του δικαιούχου και στη  περίπτωση  προσθήκης  κλίνης  θα καταβάλουν επιπλέον και το  20%  της  αναλογούσης  επιδότησης  του  Οργανισμού.

      Παιδιά κάτω του ενός έτους δεν καταβάλλουν συμμετοχή.

    Παιδιά άνω των πέντε ετών   θεωρούνται κανονικοί δικαιούχοι του προγράμματος.   

    Τα παιδιά των προαναφερομένων ηλικιών (προστατευόμενα  μέλη των Κατόχων Δ.Κ.Τ. ) είναι δικαιούχοι του  προγράμματος  και δικαιούνται  ημιδιατροφής  ή  πρωϊνού.  

     Σε όλους τους δικαιούχους, εφ’ όσον παρέχεται πρωϊνό    και γεύμα θα δίδεται έκπτωση 20% στο βραδινό φαγητό,  στο  οποίο  συμπεριλαμβάνεται  και  φρούτο   ή  γλυκό  ή  παγωτό.

     Κάθε μονάδα,  εφ’ όσον  προσφέρει  ημιδιατροφή ή πρωϊνό, εισπράττει ολόκληρη τη συμμετοχή, με  την  οποία  επιβαρύνεται  ο  δικαιούχος  ανεξάρτητα  αν  αυτός  λάβειι πρωϊνό  ή  γεύμα.   

         Στην  περίπτωση  που  μεμονωμένο   άτομο  μένει  σε  δίκλινο δωμάτιο, όταν δεν  υπάρχει μονόκλινο, θα  επιβαρύνεται με 80% της  συμμετοχής  του,  καθώς  και  με  το  80%  της  επιδότησης του  Οργανισμού  ανάλογα  με  την  κατηγορία  της τουριστικής   μονάδας.

        Σε περίπτωση χορήγησης δίκλίνου δωματίου  σε   άτομα   που διαθέτει  μόνο το  ένα  Δ.Κ.Τ., το έτερο θα καταβάλει το ήμισυ της  εγκεκριμένης  τιμής πόρτας σε περίπτωση  δε προσθήκης  κλίνης το 20%  της  προαναφερόμενης  τιμής.

Σε περίπτωση χορήγησης εγκεκριμένου τρίκλινου δωματίου  σε άτομα που τα δύο από αυτά διαθέτουν Δελτίο Κοινωνικού Τουρισμού το τρίτο θα καταβάλλει το ήμισυ της εγκεκριμένης τιμής πόρτας 

    Η  παραμονή  των  κατόχων  των  Δελτίων  κοινωνικού   τουρισμού  είναι   υποχρεωτικά  οκταήμερη δηλαδή (7) επτά  διανυκτερεύσεις στο  χρονικό  διάστημα από  1/6/2008 – 30/9/2008  και θα καταβάλλεται στον επιχειρηματία: α) από  τον Οργανισμό  Εργατικής  Εστίας το ποσό της επιδότησης για επτά  διανυκτερεύσεις και β)από τον  κοινωνικό   τουρίστα το  ποσό της συμμετοχής για επτά  διανυκτερεύσεις. 

  Σε  περίπτωση  αναχώρησης  του  κοινωνικού  τουρίστα  στο ως   άνω διάστημα πριν την συμπλήρωση των επτά διανυκτερεύσεων, για οποιοδήποτε λόγο, θα καταβάλλεται στον επιχειρηματία  το ποσό  ολόκληρης  της  συμμετοχής  του  δικαιούχου, ο  δε  Οργανισμός  Εργατικής  Εστίας  θα  καταβάλλει την επιδότηση, που αντιστοιχεί  στις   πραγματικές  διανυκτερεύσεις   παραμονής.

     Στη  περίπτωση   των  ενοικιαζομένων   δωματίων  - διαμερισμάτων, που δεν παρέχουν πρωϊνό  για τα διαστήματα από 1/6/2008 – 30/6/2008 και από 1/9/2008 – 30/9/2008,στα οποία δεν ορίζεται συμμετοχή του κοινωνικού τουρίστα, εφόσον η αναχώρησή του  κοινωνικού τουρίστα πραγματοποιηθεί πριν την συμπλήρωση των  υποχρεωτικά επτά διανυκτερεύσεων, θα καταβάλλεται από τον δικαιούχο το ποσό της αντίστοιχης επιδότησης του Οργανισμού Εργατικής Εστίας για τις ισάριθμες διανυκτερεύσεις,  που  υπολείπονται.  

      Αντίθετα για τα χρονικά διαστήματα από 9/1/2008 –  31/5/2008 και από 1/10/2008 – 8/1/2009 θα έχουν την εναλλακτική δυνατότητα παραμονής τεσσάρων έως επτά διανυκτε-

ρεύσεων  με  αντίστοιχη  ισόποση  επιδότηση  και  συμμετοχή.

     Το δελτίο κοινωνικού τουρισμού είναι αυστηρά προσωπικό και απαγορεύεται η χρήση του από άλλα άτομα.  Σύμφωνα  με  τη  διάταξη του άρθρου  23  παρ. 1 του  Ν. 3227/2004 ορίζεται:

« Όποιος  διαθέτει  σε  μη  δικαιούχο,  καθώς   και  όποιος  χρησιμοποιεί, ενώ  δεν  είναι  δικαιούχος,  δελτία  κοινωνικού  τουρισμού, τιμωρείται  με   φυλάκιση  τουλάχιστον  τριών   (3) μηνών και με  χρηματική   ποινή  μέχρι  3.000,00  ευρώ, εκτός  αν  συντρέχει  περίπτωση  επιβολής  βαρύτερης   ποινής  από  άλλη  διάταξη.

   Η  με  σκοπό   κέρδους  διάθεση  και   χρήση  των  Δελτίων  τιμωρείται  με  φυλάκιση  τουλάχιστον  δώδεκα   μηνών  και   χρηματική   ποινή  μέχρι   δέκα  χιλιάδες (10.000,00)  ευρώ .

    Με  τις  ίδιες  ποινές  τιμωρούνται  και  όσοι  διατηρούν  τουριστική επιχείρηση  και  συμβάλλονται  με   τον  Ο.Ε.Ε.  για  την παροχή  υπηρεσιών με Δελτία κοινωνικού   

τουρισμού,  εφ’ όσον παρέχουν υπηρεσίες  σε  πρόσωπα   άλλα  από  τα  αναγραφόμενα  στα  σχετικά  Δελτία  κοινωνικού  τουρισμού ».   

     Δεν  επιτρέπεται  η  χρήση  των  Δελτίων  Κοινωνικού  Τουρισμού  σε τουριστικές μονάδες  που  βρίσκονται στον τόπο κατοικίας του δικαιούχου (πόλη, κωμόπολη,  κ.λ.π.).

    Απαγορεύεται  στους  συμβεβλημένους  με  τον  Οργανισμό  Εργατικής  Εστίας Επιχειρηματίες  των Τουριστικών Μονάδων , να  δέχονται  δικαιούχους  Δελτίων Κοινωνικού  Τουρισμού  μέσω  Γραφείων  Τουρισμού  ή  οιονδήποτε τρίτον μη νόμιμο   κάτοχο  του  συγκεκριμένου  Δ.Κ.Τ .  Σε περίπτωση αποδοχής  Δ.Κ.Τ., η αξία αυτών δεν θα εξοφλείται από τις Υπηρεσίες του Οργανισμού,   δικαιουμένου του Οργανισμού Εργατικής Εστίας να προβεί ή στην καταγγελία της Σύμβασης  ή  στον  αποκλεισμό  της   συγκεκριμένης  Τουριστικής  Μονάδας  από το επόμενο  Πρόγραμμα Κοινωνικού τουρισμού, χωρίς να αποκλείεται η δυνατότητα  ταυτόχρονης  επιβολής των ως άνω κυρώσεων  σύμφωνα με τα οριζόμενα  στο σχετικό άρθρο της Σύμβασης Κοινωνικού  Τουρισμού, μη αποκλειομένης και της επιδίωξης  αποκατάστασης κάθε τυχόν  οικονομικής  ή  άλλης   μορφής ζημίας ,που  πρόκληθηκε  στον  Οργανισμό  .   

         Οι  μονάδες  υποχρεούνται  να  ζητούν  τα  στοιχεία  της  ταυτότητας  των  δικαιούχων  προς  επιβεβαίωση των στοιχείων που αναγράφονται στο Δ.Κ.Τ, σε περίπτωση δε που δεν

  συμφωνούν  τα στοιχεία  υποχρεούνται  να  καταγγείλουν  το  γεγονός στον  Ο.Ε.Ε.  και  να  μην  δεχθούν  τον  κάτοχο  τέτοιου  δελτίου.

    Αν  δεχθούν  κατόχους  που  τα  στοιχεία  της  ταυτότητάς  τους  δεν  συμπίπτουν απόλυτα  με τα στοιχεία που αναγράφονται στο Δελτίο, ο Ο.Ε.Ε απαλλάσσεται της καταβολής  της  αξίας  των συγκεκριμένων   Δ.Κ.Τ.

    Ο  υπεύθυνος  της  συμβαλλόμενης  μονάδας  υποχρεούται  να  τηρεί Ειδικές καταστάσεις  (επισυνάπτεται υπόδειγμα) , στις  οποίες  θα καταχωρεί τα  στοιχεία των Κοινωνικών Τουριστών, την ημερομηνία παραμονής τους, τον αύξοντα αριθμό των Δ.Κ.Τ.  και τον αριθμό δωματίου ή διαμερίσματος και τις οποίες θα υποβάλει στον Οργανισμό μας , μαζί με τα προς εξόφληση Δ.Κ.Τ., καθώς επίσης και  Καταλόγους Τιμών με  τους αριθμούς Εγκεκριμένων  Δωματίων  .  

   Το βιβλίο κινήσεως πελατών θα δικαιούται ο Οργανισμός Εργατικής Εστίας να  ελέγχει με όργανά του οποτεδήποτε και  σ’ αυτό θα καταχωρείται ένα έκαστο των ονοματεπωνύμων των  Κοινωνικών Τουριστών, καθώς και τα λοιπά στοιχεία τους και να  σημειώνεται η ένδειξη «Οργανισμός Εργατικής Εστίας», άσχετα αν αυτοί προσέρχονται ομαδικά ή    

  μεμονωμένα (δεν  υφίσταται  δυνατότητα ομαδικής καταχώρησης στο βιβλίο κίνησης για  κοινωνικούς  τουρίστες Ο.Ε.Ε.). 

    Στην περίπτωση που η καταχώρηση στο βιβλίο κίνησης πελατών δεν εμφανίζεται για κάθε κοινωνικό τουρίστα τα υποβαλλόμενα Δ.Κ.Τ. που αντιστοιχούν σε  μη  καταχωρηθέντα  κατά  τον  ως  άνω  τρόπο  δεν  θα  εξοφλούνται.

      Εάν  διαπιστωθεί  ασυμφωνία  στοιχείων  στο  εν  λόγω  βιβλίο  ο  Οργανισμός Εργατικής Εστίας απαλλάσσεται της καταβολής της αξίας αυτών πέραν των  λοιπών  προβλεπομένων  κυρώσεων.

     Η μονάδα υποχρεούται κατά την αναχώρηση του  κοινωνικού τουρίστα να συμπληρώνει παρουσία του, όλα τα στελέχη του Δ.Κ.Τ.,, τα οποία πρέπει να σφραγίζονται και να υπογράφονται από τον επιχειρηματία. Επίσης θα  υπογράφονται και  από τον κάτοχο του Δελτίου Κοινωνικού Τουρισμού για  την βεβαίωση του  χρόνου  παραμονής  του στη  τουριστική  μονάδα και την εξόφληση αυτών.

       Οι σχέσεις κάθε δικαιούχου προς την μονάδα  καθορίζονται ειδικότερα από τον ισχύοντα  Κανονισμό  Σχέσεων  Ξενοδόχων  και Πελατών αυτών, καθώς και τις λοιπές  ισχύουσες   διατάξεις  για  τα  τουριστικά  καταλύματα.

       Ο Οργανισμός Εργατικής Εστίας ουδεμία απολύτως ευθύνη έχει έναντι του συμβαλλομένου και  στην περίπτωση ακόμα που θα κάνει χρήση της μονάδας του, περιορισμένος αριθμός κοινωνικών τουριστών ή έστω και καθόλου, δεδομένου ότι  η  

μονάδα παραμένει ούτως ή άλλως ανοικτή κατά τα ειδικώς συμφωνημένα χρονικά  διαστήματα.

  Σε  περίπτωση  προαγωγής  κατηγορίας  της  συμβαλλόμενης  τουριστικής μονάδας, κατά τη διάρκεια του προγράμματος έτους  2008, δεν θα επέρχεται καμιά μεταβολή στους οικονομικούς όρους επιδότησης Οργανισμού Εργατικής Εστίας και συμμετοχής κοινωνικού τουρίστα, οι οποίοι θα ισχύουν για το αμέσως  επόμενο  πρόγραμμα  κατόπιν   υποβολής του νέου Ειδικού Σήματος και  υπογραφής  νέας   σύμβασης. 

   Σε περίπτωση, όμως, υποβιβασμού θα καταβάλλεται η αντίστοιχη επιδότηση Ο.Ε.Ε και συμμετοχή δικαιούχου, ύστερα από απόφαση του Δ.Σ.

     Σε  περίπτωση  αλλαγής  της  μορφής της  τουριστικής μονάδος  π.χ.  από ενοικιαζόμενα  δωμάτια σε ξενοδοχείο κ.λ.π.  ο ΕΠΙΧΕΙΡΗΜΑΤΙΑΣ  ΥΠΟΧΡΕΟΥΤΑΙ  ΝΑ  ΤΟ  ΓΝΩΣΤΟΠΟΙΕΙ  ΑΜΕΣΩΣ  ΚΑΙ  ΕΓΓΡΑΦΩΣ  στο  Περιφερειακό  Γραφείο  του  Ο.Ε.Ε. της  έδρας  αυτής  και  στο  Τμήμα  Φυσικής  Αγωγής  του  Ο.Ε.Ε. ( Αγησιλάου  10  Αθήνα ),προκειμένου  κατόπιν  αποφάσεως του  Διοικητικού  Συμβουλίου  του  Οργανισμού  να  υπογράφεται  νέα  σύμβαση  Κοινωνικού  Τουρισμού.

       Σε  περίπτωση  αλλαγής  του  εκμεταλλευτή  της  τουριστικής  μονάδος  φυσικού  ή  νομικού  προσώπου  ο  αρχικός  εκμεταλλευτής  οφείλει  να  ενημερώσει  εγγράφως  το  Περιφερειακό  Γραφείο  του  Ο.Ε.Ε.   της  έδρας  αυτής  και  το  Τμήμα  Φυσικής  Αγωγής  του  Ο.Ε.Ε.   ( Αγησιλάου  10  Αθήνα )  για  τη  διακοπή  συνεργασίας του.    Ο  νέος  εκμεταλλευτής  εφόσον  επιθυμεί  τη  συνέχιση  της  συνεργασίας  θα  προσκομίσει  το  Ειδικό  Σήμα  Λειτουργίας  επ’  ονόματί  του  για  την  υπογραφή  της  νέας  σύμβασης.

    Τα  εκδιδόμενα  Δελτία  προγράμματος 2008 θα  ισχύουν  μέχρι  την  8/1/2009  ( μέχρι  τη 12η  μεσημβρινή ) ανεξάρτητα του ρυθμού διαθέσεως αυτών από τον Οργανισμό Εργατικής Εστίας και   ο Οργανισμός Εργατικής  Εστίας θα υποχρεούται μόνον στην πληρωμή της αξίας των Δελτίων, που χρησιμοποιήθηκαν από τους δικαιούχους. 

   Η συμβαλλόμενη μονάδα  αναλαμβάνει την υποχρέωση να δέχεται από της εφαρμογής του προγράμματος και μέχρι τη  λήξη του τους εργαζόμενους και  συνταξιούχους τους εφοδιασμένους με Δελτία Κοινωνικού Τουρισμού του Οργανισμού Εργατικής Εστίας.

    Σε τυχόν αποδοχή από την συμβαλλόμενη επιχείρηση Δελτίων μετά το χρόνο λήξης της σχετικής σύμβασης, τούτο  δεν θα γεννά  καμιά  υποχρέωση σε  βάρος του Οργανισμού  Εργατικής  Εστίας, η οποία και δεν θα καταβάλλει την αξία των Δελτίων  που  τυχόν

χρησιμοποιήθηκαν  κατ’  αυτόν τον τρόπο.

    Αν από τον Οργανισμό Εργατικής Εστίας καταγγελθεί η σύμβαση για οποιονδήποτε λόγο ύστερα  από  απόφαση   Διοικητικού Συμβουλίου και ύστερα   από την γνωστοποίηση της καταγγελίας, η μονάδα του συμβαλλόμενου υποχρεούται να μη δέχεται Δελτία του Οργανισμού Εργατικής Εστίας. Σε περίπτωση αποδοχής Δελτίων μετά την γνωστοποίηση της παραπάνω καταγγελίας στη συμβαλλόμενη επιχείρηση δεν θα εξοφλούνται από τον Οργανισμό.  


Επίσης τα συμβαλλόμενα μέρη  διατηρούν το δικαίωμα καταγγελίας της σύμβασης αζημίως, στην περίπτωση κατά την οποία ο Ο.Ε.Ε για οποιονδήποτε λόγο  αποφασίσει την διακοπή του Προγράμματος Κοινωνικού Τουρισμού με απόφαση του   Δ.Σ  αυτού ή η αντισυμβαλλόμενη επιχείρηση κρίνει ασύμφορες γι αυτήν τις τιμές τις  οποίες  θα  ορίσει  ο  Ο.Ε.Ε  για  την  αμέσως  επόμενη  περίοδο.

Η  καταγγελία  θα είναι έγγραφη και θα ισχύει για την αμέσως επόμενη ετήσια περίοδο.

    Σε περίπτωση που αποδειχθεί μετά από έλεγχο της Υπηρεσίας ή έγγραφης καταγγελίας δικαιούχων Δ.Κ.Τ. ουσιώδης  παράβαση  οιουδήποτε  όρου  του  παρόντος εκ μέρους  της  συμβαλλόμενης  επιχείρησης, εκτός των άλλων τυχόν δικαιωμάτων του  Οργανισμού Εργατικής Εστίας, που απορρέουν από τη σύμβαση ή τις κείμενες διατάξεις,  για τα οποία επιφυλάσσεται, θα μπορεί ο Ο.Ε.Ε, κατόπιν απόφασης του Διοικητικού Συμβουλίου ή των Περιφερειακών  Επιτροπών του Ο.Ε.Ε  : 


α) Να επιβάλλει πρόστιμο  από 150,00  μέχρι  3.000,00   ευρώ  και να προβαίνει σε μονομερή, εγγράφως και αζημίως γι’ αυτόν, καταγγελία της σύμβασης και

   β) Να αποκλείει την συγκεκριμένη επιχείρηση από το επόμενο Πρόγραμμα  Κοινωνικού Τουρισμού.

    γ)   Πέραν των ανωτέρω προβλεπόμενων κυρώσεων σε περίπτωση διανυκτέρευσης κοινωνικού τουρίστα σε άλλο κατάλυμα εκτός του συμβατικού θα επιβάλλεται πρόστιμο μέχρι 3.000,00€, εκτός εάν συναινεί  με υπεύθυνη δήλωσή του Ν 1599/86.

    Οι όροι που   προβλέπουν  τις  υποχρεώσεις και  τα  δικαιώματα των συμβαλλομένων μερών  ορίζονται  αναλυτικά στα συμφωνητικά που θα υπογράφουν με το νόμιμο εκπρόσωπο της κάθε επιχείρησης.

                                    ΕΝΗΜΕΡΩΣΗ     ΣΧΕΤΙΚΑ

  ΜΕ  ΥΠΟΒΟΛΗ  ΔΙΚΑΙΟΛΟΓΗΤΙΚΩΝ   ΓΙΑ  ΕΞΟΦΛΗΣΗ  Δ.Κ.Τ.

1)  Με  την  άφιξη  του  δικαιούχου  -  κατόχου  Δελτίου  Κοινωνικού  Τουρισμού  θα πρέπει  κατ’  αρχήν  να  ελέγχετε  την  συμφωνία  των  στοιχείων του  Δελτίων με  τα  αντίστοιχα 
      της  ταυτότητάς  του,  διότι  είναι  αυστηρά  προσωπική  η  χρήση  αυτών.

    Σε  αντίθετη  περίπτωση  δεν  θα  τα  κάνετε  δεκτά.                           
2))  Να  τους  παρέχετε  σύμφωνα με τη σύμβαση τις προβλεπόμενες υπηρεσίες ( δωμάτια, διατροφή, λοιπές  εξυπηρετήσεις  κ. λ. π.)                                                                                                                           

3)  Με την λήξη των επτά ( 7)  διανυκτερεύσεων ή τεσσάρων (4) διανυκτερεύσεων κατά περίπτωση   και σε καμιά περίπτωση  πριν τη λήξη αυτών να  συμπληρώνετε   παρουσία 

του  Κοινωνικού  Τουρίστα  τις  ημέρες  παραμονής του  να υπογράφετε  και να σφραγίζε-

τε όλα τα στελέχη, τα οποία επίσης υπογράφονται   και από τον κοινωνικό τουρίστα.
Το  στέλεχος με την ένδειξη : « ΓΙΑ  ΤΟΝ  ΟΡΓΑΝΙΣΜΟ  ΕΡΓΑΤΙΚΗΣ  ΕΣΤΙΑΣ» αποστέλλεται  από  τον  επιχειρηματία στην αρμόδια Υπηρεσία μας   για  την  εξόφληση αυτού .  

Το  στέλεχος με την ένδειξη  « Για  τον  επιχειρηματία»   παραμένει στην επιχείρηση και  το  στέλεχος  με την ένδειξη « Για τον δικαιούχο»  παραδίδεται  στον κοινωνικό τουρίστα  για την περαιτέρω χρήση αυτού στα  μέσα   μεταφοράς  και  ως  παραστατικό  για  την παραμονή  του.                                                                                                                        

     Στελέχη Δελτίων  Κοινωνικού   Τουρισμού , που  αποστέλλονται   προς  εξόφληση  και  φέρουν  διορθώσεις  ή  ξέσματα  ως  προς  τον  χρόνο  παραμονής  των κοινωνικών  τουριστών  δεν  θα  εξοφλούνται,  αν  δεν  συνοδεύονται   από  Υπεύθυνη  Δήλωση

  του   Ν. 1599/86  του  κοινωνικού  τουρίστα,  ο  οποίος  θα  δηλώνει  το χρόνο  παραμονής  του,  που   πρέπει  να  συμπίπτει  με  τον  αντίστοιχο του  δελτίου  κοινωνικού  τουρισμού.

4) Τα  δικαιολογητικά   που  θα  αποστέλλετε  για  την  εξόφληση  των  Δ. Κ. Τ.,  που  θα  

δεχθείτε  είναι  τα  εξής:α) Τα  στελέχη  των  Δελτίων  Κοινωνικού  Τουρισμού   με την ένδειξη  ΓΙΑ  ΤΟΝ  ΟΡΓΑΝΙΣΜΟ  ΕΡΓΑΤΙΚΗΣ  ΕΣΤΙΑΣ                                                                                                                     

 β) Τιμολόγιο  ή  Απόδειξη   παροχής υπηρεσιών θεωρημένα  ( για  τις  περιπτώσεις των ενοικιαζομένων  δωματίων  -  διαμ/των  που  εκμεταλλεύονται μέχρι και επτά ( 7) δωμάτια  

εφ’ όσον έχουν  υπαχθεί στο απαλλακτικό  καθεστώς, σύμφωνα  με το Φορολογικό Νόμο 

 2753/99 οι Αποδείξεις  παροχής υπηρεσιών,  θα  εκδίδονται , όπως  ορίζει  ο  Νόμος  αυτός.

γ) ΄Εντυπη  Κατάσταση   ονομαστικής  καταχώρησης  κοινωνικών  τουριστών  δεόντως  συμπληρωμένη  ως  προς  όλα  τα  στοιχεία  αυτής  ( υπόδειγμα  επισυνάπτεται ).

δ)  Φορολογική  Ενημερότητα  για  είσπραξη  χρημάτων  από  το   Δημόσιο, Ν.Π.Δ.Δ. για  κάθε  πληρωμή  , η οποία υπερβαίνει τα    1.467,35   ευρώ .

ε )  Ασφαλιστική Ενημερότητα  του  Ι.Κ.Α.  για  είσπραξη  εκκαθαρισμένων απαιτήσεων  από  το  Δημόσιο , ΝΠΔΔ  για  κάθε  πληρωμή ,  η  οποία  υπερβαίνει  τα 3.000,00    ευρώ.
στ) Ασφαλιστική  ενημερότητα  από  το  ΤΑΞΥ.  για  τις  ξενοδοχειακές   επιχειρήσεις

ζ) Διαβιβαστική Επιστολή, συμπληρωμένη νομίμως  (υπόδειγμα  επισυνάπτεται).

η)  Επικυρωμένο αρμοδίως  φωτοαντίγραφο Βιβλίου Κίνησης Πελατών 

    με συνεχή αρίθμηση των σελίδων του και για όλο το  χρονικό διάστημα που αφορούν τα υποβαλλόμενα Δ.Κ.Τ..

 θ) Κατάλογο τιμών με τους αριθμούς εγκεκριμένων δωματίων . 

      Επειδή τα προαναφερόμενα δικαιολογητικά αποτελούν παραστατικά με οικονομικό αντίκρισμα, εφιστούμε  την προσοχή  σας στο να αποστέλλονται Ταχυδρομικά « επί  αποδείξει », έτσι ώστε να διασφαλίζεται η διακίνησή τους και παραλαβή τους.


Η υποβολή δε αυτών θα πρέπει να είναι έγκαιρη με καταληκτική ημερομηνία την 28/2/2009.

 Στα πλαίσια του Κανονισμού  συγκρότησης,   λειτουργίας, αρμοδιοτήτων, δαπανών των Περιφερειακών Επιτροπών του Οργανισμού μας, αρμόδιες Υπηρεσίες  για  την  εξόφληση Δελτίων κοινωνικού τουρισμού είναι οι αναφερόμενες στο  συνημμένο   πίνακα, στις οποίες θα πρέπει να υποβάλετε τα αποκόμματα  Δ.Κ.Τ. με την ένδειξη « ΓΙΑ ΤΟΝ  ΟΡΓΑΝΙΣΜΟ ΕΡΓΑΤΙΚΗΣ  ΕΣΤΙΑΣ»  καθώς  και  τα  προαναφερόμενα  λοιπά  δικαιολογητικά.

   Στις  ίδιες  Υπηρεσίες  θα  αποστέλλεται  και  το  Fax  με  την  αναγγελία  άφιξης  του  κοινωνικού  τουρίστα. 


 Ευελπιστούμε στη συνεργασία σας για την επιτυχή υλοποίηση του προγράμματος κοινωνικού τουρισμού.                                        

                                                                                            Ο   ΠΡΟΕΔΡΟΣ  ΤΟΥ  Δ.Σ.
                                                                                          ΚΩΝΣΤΑΝΤΙΝΟΣ  ΛΙΑΠΗΣ

